|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**Покрајински секретаријат за образовање, прописе,** **Управу и националне мањине-националне заједнице**Булевар Михајла Пупина 16, 21000 Нови СадТел: +381 21 487 4867ounz@vojvodina.gov.rs |
|  | Број: 128-451-40/2022-01 |  Датум: 19. jaнуар 2022. године |

На основу члана 5. Покрајинске скупштинске одлуке о додели буџетских средстава за финансирање и суфинансирање програмских активности и пројеката у области основног и средњег образовања и васпитања и ученичког стандарда у Аутономној покрајини Војводини («Службени лист АПВ“, број 14/15 и 10/17) и члана 24. став 2. Покрајинске скупштинске одлуке о покрајинској управи ("Сл. лист АП Војводине", број 37/2014, 54/2014 - др. oдлука, 37/16, 29/17, 24/19, 66/20 и 38/21), на основу Решења покрајинског секретара за образовање, прописе, управу и националне мањине ‒ националне заједнице, број 128-377/2020-1 од 08.12. 2020. године, заменик покрајинског секретара расписује:

**КОНКУРС ЗА ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА У ОБЛАСТИ ОБРАЗОВАЊА У АП ВОЈВОДИНИ У 2022. ГОДИНИ**

Покрајински секретаријат за образовање, прописе, управу и националне мањине-национале заједнице (у даљем тексту: Секретаријат) у складу са Финансијским планом за 2022. годину издваја **21.100.000,00 динара** за програме и пројекте у области образовања у АП Војводини и то за:

**А) ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА У ОБЛАСТИ ПРЕДШКОЛСКОГ ВАСПИТАЊА И ОБРАЗОВАЊА У АП ВОЈВОДИНИ У 2022. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2022. годину за финансирање и суфинансирање програма и пројеката за подизање квалитета предшколског васпитања и образовања у АП Војводини у 2022. години износе **700.000,00 динара**.

Наведена средства намењена су за следеће приоритете:

1. **Модернизацију васпитно-образовног рада**

а) осавремењивање васпитно – образовног рада путем иновативности и креативности свих учесника,

б)стручно усавршавање кадра (за неразвијене и изразито неразвијене јединице локалне самоуправе према јединственој листи развијености региона и јединица локалних самоуправа).

1. **Подршка инклузивном васпитању и образовању**

а) друштвено укључивање и напредовање деце са сметњама у развоју и инвалидитетом и деце из друштвено осетљивих група,

б) подршка деци са изузетним способностима, развој талената у складу са њиховим васпитно – образовним потребама.

1. **Неговање мултикултуралности/интеркултуралности и традиције, матерњег језика припадника националних мањина – националних заједница**

3a) стварање услова за међусобно упознавање и стицање знања о историји, култури и традицији деце припадника различитих националних мањина – националних заједница.

Корисници који имају право да учествују у расподели средстава су јединице локалне самоуправе на територији АП Војводине, у име установа предшколског васпитања и образовања на територији АП Војводине чији је оснивач Република Србија, аутономна покрајина и јединица локалне самоуправе.

**КРИТЕРИЈУМИ ЗА РАСПОДЕЛУ СРЕДСТАВА**

Критеријуми расподеле средстава по Правилнику о додели буџетских средстава за финансирање и суфинансирање програма и пројеката у области предшколског васпитања и образовања у Аутономној покрајини Војводини су:

1. одговор на тему програма/пројекта,
2. утицај предложеног програма/пројекта,
3. компетентност предлагача и досадашње искуство.

**НАЧИН АПЛИЦИРАЊА**

Пријава за доделу средстава подноси се на јединственом конкурсном обрасцу Секретаријата. **Једна локална самоуправа може да поднесе највише две пријаве, односно да конкурише за највише два програма/пројекта.**

**Непотпуне пријаве, неблаговремене пријаве, недопуштене пријаве (пријаве поднете од стране лица која су неовлашћена и субјеката који нису предвиђени конкурсом), пријаве које се не односе на конкурсом предвиђене намене, пријаве које се односе на набавку опреме или одржавање опреме која је у функцији реализације пројекта, пријаве корисника који у претходном периоду нису оправдали додељена средства путем финансијских и наративних извештаја, пријаве корисника који наративни/финансијски извештај о реализацији програма/пројеката из претходног конкурсног периода нису доставили у предвиђеним роковима, програми односно пројекти који не могу претежно да се реализују у току текуће буџетске године неће бити разматране.**

**Додатне информације у вези Конкурса могу се добити у Секретаријату на телефон 021/487 4819, 487 4157.**

**Б) ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА У ОБЛАСТИ ОСНОВНОГ И СРЕДЊЕГ ОБРАЗОВАЊА У АП ВОЈВОДИНИ У 2022. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2022. годину за финансирање и суфинансирање програма и пројеката за подизање квалитета образовања и васпитања у области основног и средњег образовања у АП Војводини у 2022. години износе **14.200.000,00 динара.**

**РАСПОДЕЛА СРЕДСТАВА**

1. **За установе основног и средњег образовања и регионалних центара за професионални развој запослених у образовању**

а) за програме и пројекте основног образовања – **5.135.000,00 динара,**

б) за програме и пројекте средњег образовања – **6.500.000,00 динара,**

1. **за удружења**

а) за програме и пројекте на нивоу основног образовања – **1.400.000,00динара,**

б) за програме и пројекте на нивоу средњег образовања –**1.165.000,00 динара.**

Право учешћа на Конкурсу имају установе основног и средњег образовања на територији АП Војводине, чији је оснивач Република Србија, аутономна покрајина или јединица локалне самоуправе и регионални центри за професионални развој запослених у образовању са седиштем на територији АП Војводине као и удружења са седиштем на територији АП Војводине која су као један од циљева удруживања статутом предвидела активности у области образовања.

Финансијском подршком која се даје овим Конкурсом промовише се, односно штити јавни интерес утврђен одредбама члана 6., 7., 8., и 9. Закона о основама система образовања и васпитања („Сл. гласник РС“, број 88/2017, 27/2018 – др- закони, 10/2019, 6/2020 и 129/2021).

Наведена средства намењена су за следеће приоритете:

1. **Модернизацију образовно-васпитног рада**

а) осавремењивање наставног процеса путем иновативности и креативности свих учесника,

б) стручно усавршавање наставног кадра,

в) медијска популаризација образовања ради истицања добрих примера из праксе и савремених трендова у образовању,

1. **Усаглашавање образовања са потребама тржишта рада**

2a)унапређивање предузетничког духа, развој практичних и животних вештина,професионална оријентација и каријерно вођење, подизање квалитета стручне праксе,

1. **Неговање мултикултуралности/интеркултуралности и традиције, матерњег језика припадника националних мањина – националних заједница**

3a) стварање услова да се ученици припадници различитих националних заједница боље међусобно упознају као и да стекну додатна знања о историји, култури и другим важним чињеницама о суживоту, јачање међунационалног поверења,

1. **Подршка инклузивном образовању и превенција раног напуштања формалног образовања**

а) друштвено укључивање и напредовање ученика (са сметњама у развоју, специфичним потешкоћама у учењу и ученика из друштвено осетљивих група), као и превенција раног напуштања формалног образовања,

б) подршка ученицима са изузетним способностима, развој талената у складу са њиховим образовно-васпитним потребама (прилагођавањем начина и услова рада, обогаћењем и проширивањем наставних садржаја, такмичења ученика која нису у организацији Министарства просвете, науке и технолошког развоја/међурегионална, међународна),

1. **Подстицање ваннаставних активности**

**5a)** организовано и стручно вођено слободно време ученика у ваннаставном периоду и током школских распуста путем едукативних кампова, сусрета ученика, секција, спортских, научно - техничких , културних и других садржаја.

**КРИТЕРИЈУМИ ЗА РАСПОДЕЛУ СРЕДСТАВА**

Приликом одређивања висине средстава за доделу, примењују се следећи критеријуми:

1. одговор на тему програма/пројекта,
2. утицај предложеног програма/пројекта,
3. компетентност предлагача и досадашње искуство.

**НАЧИН АПЛИЦИРАЊА**

Пријава се подноси у писменој форми, на јединственом обрасцу који се објављује на интернет страници Секретаријата. **Једно правно лице може да поднесе највише две пријаве.** Уз пријаву на Конкурс, подноси се следећа документација:

1. фотокопија решења о упису у регистар код агенције за привредне регистре за удружења,
2. фотокопија потврде о пореском идентификационом броју,

3. фотокопија извода из статута удружења или оснивачког акта (у коме је утврђено да се циљеви удружења остварују у области која је предвиђена конкурсом), оверено од стране удружења.

 **Комисија неће разматрати**: **непотпуне пријаве, неблаговремене пријаве, недопуштене пријаве (пријаве поднете од стране лица која су неовлашћена и субјеката који нису предвиђени конкурсом), пријаве које се не односе на конкурсом предвиђене намене, пријаве које се односе на набавку опреме или одржавање опреме која је у функцији реализације пројекта, пријаве корисника који у претходном периоду нису оправдали додељена средства путем финансијских и наративних извештаја, пријаве корисника који наративни/финансијски извештај о реализацији програма/пројеката из претходног конкурсног периода нису доставили у предвиђеним роковима, програме односно пројекте чија реализација не може претежно да се изврши у току текуће буџетске године.**

**Додатне информације у вези са реализацијом Конкурса могу се добити на телефон 021/487-4867, 487-4157.**

**В) ФИНАНСИРАЊЕ И СУФИНАНСИРАЊЕ ПРОГРАМСКИХ АКТИВНОСТИ И ПРОЈЕКАТА ЗА ПОДИЗАЊЕ КВАЛИТЕТА УЧЕНИЧКОГ СТАНДАРДА У АП ВОЈВОДИНИ У 2022. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2022. годину за финансирање и суфинансирање програмских активности и пројеката за подизање квалитета ученичког стандарда у АП Војводини у 2022. години износе **1.000.000,00 динара**.

Право учешћа на Конкурсу имају установе ученичког стандарда – домови ученика средњих школа, школе са домом ученика, специјалне школе са домом ученика, ученички центри, ученичка одмаралишта и ученички културни центри на територији АП Војводине чији је оснивач Република Србија односно АП Војводина.

Наведена средства намењена су за:

1. организовањe сусрета домова ученика у АП Војводини,
2. реализацију програма и пројеката из области образовања и васпитања, културе, уметности, спорта,
3. реализацију разних манифестација,
4. увођење и одржавање HACCP и ISO стандарда у установама ученичког стандарда и
5. остваривање других програмских активности и пројеката у функцији подизања нивоа ученичког стандарда.

**КРИТЕРИЈУМИ ЗА РАСПОДЕЛУ СРЕДСТАВА**

Расподела средстава врши се на основу следећих критеријума:

1. значај програмских активности односно пројеката за развој ученичког стандарда у АП Војводини,
2. број учесника у програмским активностима и пројектима,
3. степен развијености јединице локалне самоуправе на чијој територији се налази установа ученичког стандарда,
4. постојање других извора финансирања програмских активности односно пројеката,
5. успешна реализација додељених средстава из буџета АП Војводине претходних година са достављеним извештајем и доказима о наменском и законитом коришћењу буџетских средстава,
6. да се програмска активност и пројекат могу претежно реализовати у текућој буџетској години.

**НАЧИН АПЛИЦИРАЊА**

Пријава се подноси у писменој форми, на јединственом обрасцу који се објављује на интернет страници Секретаријата. **Једна установа подноси само једну пријаву**.

Неће се узимати у разматрање непотпуне и неблаговремене пријаве.

**Додатне информације у вези са реализацијом Конкурса могу се добити на телефон 021/487-4602 и 487 4884.**

**Г) ФИНАНСИРАЊЕ И СУФИНАНСИРАЊЕ ПРОГРАМА И ПРОЈЕКАТА У ОБЛАСТИ ЈАЧАЊА ЈЕЗИЧКИХ КОМПЕТЕНЦИЈА УЧЕНИКА ОСНОВНИХ И СРЕДЊИХ ШКОЛА У АП ВОЈВОДИНИ У 2022. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2022. годину за финансирање и суфинансирање програма и пројеката у области јачања језичких компетенција ученика основних и средњих школа у АП Војводини у 2022. години износе **700.000,00 динара,** и то: 600.000,00 динара за ниво основног образовања и васпитања и 100.000,00 динара за ниво средњег образовања и васпитања.

Право учешћа на Конкурсу имају установе основног и средњег образовања и васпитања на територији АП Војводине, чији је оснивач Република Србија, аутономна покрајина или јединица локалне самоуправе, а које су домаћини окружних и међуокружних такмичења из познавања језика (мађарски, румунски, словачки, русински и хрватски језик) и језичке културе за ученике основних и средњих школа, који се образују на матерњем језику.

Средства се додељују за финансирање и суфинансирање програма и пројеката у области јачања језичких компетенција ученика основних и средњих школа у АП Војводини, намењених нарочито за:

* организацију и реализацију окружних и међуокружних такмичења из познавања језика (мађарски, румунски, словачки, русински и хрватски) и језичке културе за ученике основних и средњих, који се образују на матерњем језику у складу са Календаром такмичења и смотри ученика основних и средњих школа, који доноси Министарство просвете, науке и технолошког развоја Републике Србије.

**КРИТЕРИЈУМИ ЗА РАСПОДЕЛУ СРЕДСТАВА**

Приликом одлучивања о додели средстава узеће се у обзир следећи критеријуми:

1. одговор на тему пројекта,
2. утицај предложеног пројекта,
3. компетентност предлагача и досадашње искуство.

**НАЧИН АПЛИЦИРАЊА**

Пријава се подноси у писменој форми, на јединственом обрасцу који се објављује на интернет страници **Секретаријата. Једно правно лице може да поднесе једну пријаву**.

**Комисија неће узети у разматрање: непотпуне и неблаговремене пријаве, недопуштене пријаве, пријаве које се не односе на конкурсом предвиђене намене, пријаве које се односе на набавку опреме или одржавање опреме која је у функцији реализације пројекта, пријаве корисника који у претходном периоду нису оправдали додељена средства путем финансијских и наративних извештаја и пријаве корисника који наративни/финансијски извештај о реализацији програма/пројеката из претходног конкурсног периода нису доставили у предвиђеним роковима.**

**Додатне информације у вези са реализацијом Конкурса могу се добити на телефон 021/487-4867, 487-4157 .**

 **Д) ФИНАНСИРАЊЕ И СУФИНАНСИРАЊЕ НАБАВКЕ ОПРЕМЕ ЗА ОСНОВНЕ ШКОЛЕ КОЈЕ ИМАЈУ СТАТУС ЈАВНО ПРИЗНАТИХ ОРГАНИЗАТОРА АКТИВНОСТИ ФОРМАЛНОГ ОСНОВНОГ ОБРАЗОВАЊА ОДРАСЛИХ НА ТЕРИТОРИЈИ АП ВОЈВОДИНЕ У 2022. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2022. годину за финансирање и суфинансирање набавке опреме за основне школе које имају статус јавно признатих организатора активности формалног основног образовања одраслих на територији АП Војводине за 2022. годину износе **1**.**000.000,00 динара**.

Корисници који имају право да учествују у расподели средстава су основне школе на територији АП Војводине чији је оснивач Република Србија, АП Војводина и јединицa локалнe самоуправе и које имају статус јавно признатих организатора активности формалног основног образовања одраслих, односно имају решење Секретаријата о испуњености прописаних услова за обављање делатности формалног основног образовања одраслих.

Корисник је дужан да приликом набавке опреме поступа у складу са одредбама Закона о јавним набавкама (''Службени гласник РС '', број 91/19).

**КРИТЕРИЈУМИ ЗА РАСПОДЕЛУ СРЕДСТАВА**

Критеријуми расподеле средстава су:

1. значај планираног улагања у опрему у циљу подизања квалитета и модернизације извођења наставе,
2. неопходност опреме за организовање извођења наставе,
3. број полазника у школи - број крајњих корисника,
4. степен развијености јединице локалне самоуправе на чијој територији се налази установа образовања,
5. постојање других извора финансирања набавке опреме,
6. набавка опреме која може претежно да се реализује у текућој буџетској години.

**НАЧИН АПЛИЦИРАЊА**

Пријава се подноси у писменој форми, на јединственом обрасцу који се објављује на интернет страници Секретаријата. **Једна установа подноси само један конкурсни образац**. Уз пријаву на Конкурс, подноси се невезана понуда за набавку опреме (калкулација набавке опреме).

Неблаговремене или непотпуне пријаве неће бити разматране.

**Додатне информације у вези са реализацијом Конкурса могу се добити на телефон** **021/487-4035, 487-4241.**

**Ђ) ФИНАНСИРАЊЕ И СУФИНАНСИРАЊЕ ОСНОВНИХ И СРЕДЊИХ ШКОЛА У АП ВОЈВОДИНИ КОЈЕ РЕАЛИЗУЈУ ДВОЈЕЗИЧНУ НАСТАВУ У 2022. ГОДИНИ**

Средства обезбеђена Покрајинском скупштинском одлуком о буџету Аутономне покрајине Војводине за 2022. годину за финансирање и суфинансирање основних и средњих школа у АП Војводини које реализују двојезичну наставу у 2022. години (у даљем тексту: двојезичне школе) износе **3.500.000,00 динара** и то:

1. **за основно образовање**

**а) програмски трошкови** у функцији реализације двојезичне наставе (финансирање извршилаца који реализују двојезичну наставу, трошкови материјала за образовање, стручног усавршавања запослених – обука наставног кадра у земљи и иностранству, трошкови набавке стручне литературе и дидактичког материјала, као и свих других трошкова у функцији реализације двојезичне наставе **783.000,00** динара,

**б)** **набавка опреме** у функцији реализације двојезичне наставе **890.000,00** динара,

1. **за средње образовање**

**а)** **програмски трошкови** у функцији реализације двојезичне наставе (финансирање извршилаца који реализују двојезичну наставу, трошкови материјала за образовање, стручног усавршавања запослених – обука наставног кадра у земљи и иностранству, трошкови набавке стручне литературе и дидактичког материјала, годишње чланарине за лиценцу Кембриџ центра и чланарине за међународну матуру – ИБ, као и свих других трошкова у функцији реализације двојезичне наставе **1.500.000,00 динара,**

**б) набавка опреме** у функцији реализације двојезичне наставе **327.000,00 динара**.

Корисник је дужан да приликом набавке услуга и опреме поступа у складу са одредбама Закона о јавним набавкама (''Службени гласник РС '', број 91/19).

Право на доделу средстава имају установе основног и средњег образовања које су добиле сагласност Министарства просвете, науке и технолошког развоја (у даљем тексту: Министарство) за извођење двојезичне наставе у школској 2021/2022. години.

**КРИТЕРИЈУМИ ЗА РАСПОДЕЛУ СРЕДСТАВА**

Приликом одређивања висине средстава за програмске трошкове у функцији реализације двојезичне наставе, примењују се следећи критеријуми:

* број наставника који учествују у двојезичној настави,
* број ученика у двојезичној настави,
* оправданост у смислу даљег развијања двојезичне наставе.

 Приликом одређивања висине средстава за набавку опреме у функцији реализације двојезичне наставе, примењују се следећи критеријуми:

* број двојезичних одељења и
* број наставних предмета који се предају двојезично.

**НАЧИН АПЛИЦИРАЊА**

Захтеви за доделу средстава подносе се на јединственом конкурсном обрасцу Секретаријата. Уз пријаву на конкурс, подноси се следећа документација:

1. фотокопија акта којим се доказује добијена сагласност Министарства,
2. невезана понуда за програмске трошкове, набавку опреме (калкулација трошкова).

Неблаговремене или непотпуне пријаве неће бити разматране.

**Додатне информације у вези са реализацијом Конкурса могу се добити на телефон 021/487-4609, 487-4157.**

**ЗАЈЕДНИЧКИ УСЛОВИ ЗА СВЕ ПРОГРАМЕ И ПРОЈЕКТЕ**

О додели средстава корисницима одлучује покрајински секретар надлежан за послове образовања на предлог Комисије за спровођење конкурса, која разматра пристигле захтеве. Комисија задржава право да од подносиоца захтева, по потреби, затражи додатну документацију или информације односно да за доделу средстава одреди испуњење потребних услова.

Уколико пријаву потписује лице по овлашћењу, неопходно је приложити уредно потписано овлашћење за потписивање.

Резултати конкурса се објављују на интернет страници Секретаријата.

**Рок за подношење пријава на конкурс је 11. фебруара 2022. године.**

Пријаве се достављају лично, предајом у писарници покрајинских органа управе у Новом Саду (у приземљу зграде Покрајинске владе) или поштом на адресу: *Покрајински секретаријат за образовање, прописе, управу и националне мањине-националне заједнице, 21 000 Нови Сад, Булевар Михајла Пупина 16, са назнаком назива конкурса/програма и пројекта.*

Образац упитника са прилозима се може преузети од **19. јануара 2022. године** на званичној Web презентацији Секретаријата : [**www.puma.vojvodina.gov.rs**](http://www.puma.vojvodina.gov.rs/) **.**

 **П.О. ПОКРАЈИНСКОГ СЕКРЕТАРА**

 **Милан Ковачевић**